== Baggrund ==
Igennem en længere årrække inden 2006 havde en lang række fremtrædende økonomer, herunder [[vismændene]] ment at der burde laves en gennemgribende velfærdsreform. Baggrunden var at det på daværende tidspunkt blev vurderet, at Danmarks finanspolitik ikke var [[finanspolitisk holdbarhed|holdbar]] på grund af forventede svækkede offentlige finanser i de kommende årtier. Den vigtigste grund var at befolkningssammensætningen i løbet af de følgende årtier forventedes at ville ændre sig kraftigt. Det ville betyde at der ville komme flere ældre, som skal forsørges, samtidigt med at der forventedes at blive færre i den arbejdsdygtige alder. [[Velfærdskommissionen]]<ref>Se velfærdskommissionens arbejde på: http://www.fm.dk/Publikationer/Velfaerdskommissionen/2008/Rapporter%20fra%20Velfaerdskommissionen.aspx?mode=full {{Webarchive|url=https://web.archive.org/web/20111205211220/http://www.fm.dk/Publikationer/Velfaerdskommissionen/2008/Rapporter%20fra%20Velfaerdskommissionen.aspx?mode=full |date= 5. december 2011 }}</ref> vurderede, at [[arbejdsstyrke]]n frem til 2040 ville falde med 350.000 eller en 1/6 hvis ikke der blev lavet reformer. Denne vurdering byggede på [[DREAM]]s daværende befolkningsfremskrivninger. Disse er siden blevet justeret på forskellig vis.<ref>[http://www.information.dk/301853 ''DREAM – en model for danske rationelle mennesker'', Information 26--27-maj 2012]</ref> Endvidere forudså kommissionen, at [[globalisering]]en vil stille større og større krav til vores evne til at konkurrere og at det måske ikke længere vil være muligt at gøre tingene som tidligere. Der bliver allerede i dag flyttet arbejdspladser til udlandet og hvis uddannelsesniveauet i Danmark ikke er højt nok, kan vi få svært ved at klare os i den internationale konkurrence. Derudover kan der komme pres på skatter, som let kan flyttes til udlandet, hvilket kan være med til at mindske statens indtægter. For at imødegå disse udfordringer lagde Velfærdskommissionen op til en række tiltag for at forbedre fremtidsudsigterne på disse områder.
Psykologi Politik Samfund